### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Indsatser der styrker kvinder til at komme ud af negativ socialkontrol

Vi ønsker at kvinder skal bestemme over eget liv, de skal lære hvilke muligheder der finder og lære at træffe egne valg i livet.

Der er kvinder som ikke kendes i det offentlige system, og som skal starte med at lære dansk, og at være en del af et fællesskab hvor der er mulighed for at vokse som person, og derigennem træffe egne valg. Kort sagt de svageste af hovedsagelig minoritets kvinder i [adresse].

Vi ønsker en særlig fokus på de mest udsatte kvinder, dem som ikke taler sproget, ikke har uddannelse og derved ikke kan blive en aktiv medborger i [adresse].

Forslagene er med udgangspunkt i de anbefalinger og initiativer som er i byrådets beslutning til arbejdet mod negativ social kontrol.

Hvem kan evt løse opgaven

[adresse] har kontakt med mere end 300 etniske minoritetskvinder og dem ser vi er i stand til at etablere meningsfulde og forandrende fællesskaber for kvinder. Her kan man møde andre kvinder og lære om rettigheder og pligter gennem undervisning, samvær og samtale. Kvindehuset tilbyder masser af aktiviteter hver uge i form i dansk, kreative fag, motion og bevægelse, rådgivning og vejledning, psykologhjælp og meget mere.

[adresse] er samtidigt et uforpligtende fællesskab, som er første skridt på vejen til at blive medborger i [adresse] og et trygt sted at starte, hvis man vil leve et liv uden negativ social kontrol. Kort sagt støtter [adresse] på alle måder den enkelte kvinde i at vælge en vej ud af negativ social kontrol.

[adresse] har oplevet stor tilgang de seneste år og har kontakt med flere og flere kvinder, som har behov for at blive støttet i deres ønske om at leve et selvstændigt liv. I arbejdet for en fortsat styrkelse af de enkelte kvinders ressourcer, er der behov for:

* At styrke kvindernes danske sprog, som er en forudsætning for et selvvalgt liv
* At uddanne rollemodeller, som kan inspirere andre kvinder og organisationer
* At opsamle viden om omfanget af negativ social kontrol

Der er behov for at tilføre yderligere 1 million kr. til [adresse] fortsatte arbejde med at modvirke negativ social kontrol.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.